# data[].attributes.headline
Στόχοι Βελτίωσης

# data[].attributes.subject
Στόχοι Βελτίωσης

# data[].attributes.body
Ανάληψη πρωτοβουλιών για την ενίσχυση του δικτύου σχολείων.

Ανάπτυξη σχέσεων και συνεργασιών με άλλα σχολεία.

Ενίσχυση εξωστρέφειας του σχολείου

Ανάπτυξη στους μαθητές δεξιοτήτων επικοινωνίας.

Ανάπτυξη συνεργασιών.

# data[].attributes.attachment_caption
οι μαθητές μας επί το έργον

# data[].attributes.body
Οι μαθητές του σχολείου μας συμμετείχαν στην εκδήλωση του Kids save lives που πραγματοποιήθηκε στο δημαρχιακό μέγαρο Πυλαίας. Οι συμμετέχοντας έδειξαν τις δεξιότητές τους στις πρώτες βοήθειες και συναναστράφηκαν με μαθητές άλλων σχολείων ανταλλάζοντας απόψεις και καλές πρακτικές επί του θέματος.

# data[].attributes.attachment_caption
οι συμμετέχοντες της επίσκεψης 

# data[].attributes.headline
01.12.2023 3o Γυμνάσιο Χαριλάου

# data[].attributes.subject
01.12.2023 3o Γυμνάσιο Χαριλάου

# data[].attributes.body
Δύο τμήματα του σχολείου μας, το Δ2 γυμνασίου και το Β1 λυκείου επισπεύστηκαν το 3ο γυμνάσιο Χαριλάου για να μάθουν παραδοσιακούς και σύγχρονους χορούς. Καθηγητές τους ήταν οι μαθητές του γυμνασίου. Όλοι μαζί χόρεψαν, τραγούδησαν, μοιράστηκαν σχολικές εμπειρίες και έγιναν μία ομάδα κλείνοντας την επίσκεψη με την υπόσχεση να ξαναβρεθούν.

# data[].attributes.attachment_caption
χορωδία 2ου γυμνασίου Θέρμης

# data[].attributes.headline
11.12.2023 Χορωδία 2ου Γυμνασίου Θέρμης

# data[].attributes.subject
11.12.2023 Χορωδία 2ου Γυμνασίου Θέρμης

# data[].attributes.body
Με αφορμή την παγκόσμια ημέρα ατόμων με αναπηρία και υπό τις μελωδίες Χριστουγεννιάτικων τραγουδιών των χορωδιών του 2ου γυμνασίου Θέρμης και του 2ου ΕΝ.Ε.Ε.ΓΥ.-Λ. Ανατολικής Θεσσαλονίκης, οι μαθητές στόλισαν το δέντρο του σχολείου μας. Δούλεψαν όλοι μαζί σε ένα κλίμα άμιλλας και συνεργασίας, ενώνοντας τις φωνές τους και γνωρίζοντας ο ένας τον άλλο. Η επίσκεψη έκλεισε με δώρα που ετοίμασαν οι μαθητές του Τομέα Γεωπονίας, Τροφίμων και Περιβάλλοντος.

# data[].attributes.attachment_caption
κατά την διάρκεια της επιμόρφωσης

# data[].attributes.headline
16.01.2024 Επιλέγω να μην καπνίζω

# data[].attributes.subject
16.01.2024 Επιλέγω να μην καπνίζω

# data[].attributes.body
Η συνεργασία αυτή την φορά έγινε με το Τμήμα Δημόσιας Υγείας, της Διεύθυνσης Δημόσιας Υγείας & Κοινωνικής Μέριμνας, της Περιφέρειας Κεντρικής Μακεδονίας, με σκοπό την ενημέρωση για τις αρνητικές επιπτώσεις του καπνίσματος στην υγεία και τους κινδύνους που διατρέχουν οι καπνιστές, ενεργοί οι παθητικοί. Η ενημέρωση έγινε στον χώρο του σχολείου με τους μαθητές να συμμετέχουν ενεργά με ερωτήσεις και εύστοχες παρατηρήσεις. Η συνεργασία με αυτόν τον φορέα θα συνεχιστεί έτσι ώστε οι μαθητές να ευαισθητοποιηθούν και για άλλα θέματα που αφορούν την υγεία τους. Μία πολύ γόνιμη συνεργασία με έναν φορέα του τόπου μας.

# data[].attributes.attachment_caption
διαδικτυακή συνεργασία 

# data[].attributes.headline
12.12.2023 Διαδικτυακή Συνεργασία ΕΝ.Ε.Ε.ΓΥ.-Λ.

# data[].attributes.subject
12.12.2023 Διαδικτυακή Συνεργασία ΕΝ.Ε.Ε.ΓΥ.-Λ.

# data[].attributes.body
Η πρώτη διαδικτυακή συνεργασία για την παρουσίαση των περιβαλλοντικών προγραμμάτων πραγματοποιήθηκε στο εργαστήριο Γεωπονίας και με την βοήθεια του διαδραστικού πίνακα. Οι μαθητές αντάλλαξαν απόψεις για τα περιβαλλοντικά ζητήματα που τους προβληματίζουν και παρουσίασαν την δράση που θα ασχοληθούν φέτος με τίτλο "Προστατεύω την μέλισσα - Διατηρώ την βιοποικιλότητα". Μαζί με το σχολείο μας συμμετέχουν τα ΕΝ.Ε.Ε.ΓΥ.-Λ. Ρόδου, Νάξου, Ορεστιάδας, Πτολεμαϊδας και Χίου με στόχο μέσα από αυτή την συνεργασία να διαδοθούν τα αποτελέσματα των δράσεων μας και πολύ πέρα από τον τόπο μας.

# data[].attributes.attachment_caption
τοποθετώντας το καρτελάκι στο δέντρο μας

# data[].attributes.headline
24.01.2024 Συνεργασία για αναδάσωση

# data[].attributes.subject
24.01.2024 Συνεργασία για αναδάσωση

# data[].attributes.body
Οι μαθητές μας, μαζί με τους μαθητές του 3ου γυμνασίου Θεσσαλονίκης, φύτεψαν 21 συνολικά δέντρα στο πάρκο έξω από το 3ο γυμνάσιο αλλά και στον προαύλιο χώρο. Αρωγός στην δράση αυτή ήταν το τμήμα συντήρησης πρασίνου Ανατολικού Τομέα, της Διεύθυνσης Διαχείρισης Πρασίνου και Περιβάλλοντος, του Δήμου Θεσσαλονίκης. Σε κάθε δέντρο που φύτεψαν οι μαθητές, τοποθετήθηκε αναγνωριστικό καρτελάκι. Οι μαθητές έδρασαν συνεργατικά και στο τέλος έγιναν μία παρέα ενισχύοντας τις σχέσεις τους.

# data[].attributes.attachment_caption
έξω από τις εγκαταστάσεις του πάρκου

# data[].attributes.headline
25.01.2024 Συνεργασία με το Κ.Ε.ΠΕ.Α. Θέρμης

# data[].attributes.subject
25.01.2024 Συνεργασία με το Κ.Ε.ΠΕ.Α. Θέρμης

# data[].attributes.body
Το Κ.Ε.ΠΕ.Α. Θέρμης, μας υποδέχτηκε στο Περιβαλλοντικό Πάρκο ΦΟΔΣΑ Θέρμης και στο Φράγμα της Θέρμης. Οι μαθητές σε συνεργασία με τους υπεύθυνους των δύο φορέων ενημερώθηκαν και αναζήτησαν στο πεδίο σημάδια βιοποικιλότητας. Δούλεψαν ομαδοσυνεργατικά, γνώρισαν το αντικείμενο των δύο φορέων και ενίσχυσαν τις γνώσεις τους.

# data[].attributes.attachment_caption
οι συμμετέχοντες μαθητές

# data[].attributes.headline
07.02.2024 Εκπαιδευτικές δραστηριότητες στο 2ο Γυμνάσιο Θέρμης

# data[].attributes.subject
07.02.2024 Εκπαιδευτικές δραστηριότητες στο 2ο Γυμνάσιο Θέρμης

# data[].attributes.body
Οι μαθητές της Δ´ τάξης του Γυμνασίου, επισκέφτηκαν το 2ο Γυμνάσιο Θέρμης. Στο πλαίσιο της Δράσης «Συνεργάζομαι» και του μαθήματος της μουσικής, οι μαθητές συμμετείχαν σε εκπαιδευτικές δραστηριότητες και ομαδικά παιχνίδια.
Τους ευχαριστούμε θερμά για την φιλοξενία!

# data[].attributes.attachment_caption
μέρος της ομάδας των συμμετεχόντων

# data[].attributes.body
Ο φορέας Kids Save Lives βρέθηκε και πάλι στο σχολείο μας με τον κύριο Αλέξανδρο Μουράτη, μέντορα και εκπαιδευτή του KSL. Οι μαθητές του Β1 και Β3 Λυκείου εκπαιδεύτηκαν στην ΚΑΡΠΑ και στις πρώτες βοήθειες σε πνιγμό και πνιγμονή από ξένο σώμα. Οι μαθητές εξασκήθηκαν με τη χρήση προπλάσματος και στη συνέχεια είχαν την ευκαιρία να δουν από κοντά αυτόματο εξωτερικό απινιδωτή και να μάθουν για τη χρήση και χρησιμότητά του. Οι μαθητές συνεργάστηκαν άψογα μεταξύ τους βοηθώντας ο ένας τον άλλο για την πραγματοποίηση της εκπαίδευσης.

# data[].attributes.attachment_caption
κατά την ενημέρωση

# data[].attributes.headline
06.03.2024 Ενημέρωση για την εθελοντική αιμοδοσία

# data[].attributes.subject
06.03.2024 Ενημέρωση για την εθελοντική αιμοδοσία

# data[].attributes.body
Την Τετάρτη 6 Μαρτίου, η κυρία Τσαντήλα Λαμπρινή, επισκέπτρια υγείας του τμήματος της Αιμοδοσίας, του νοσοκομείου «Άγιος Παύλος» βρέθηκε στο σχολείο μας. Οι μαθητές της Β και Δ Γυμνασίου και Α και Β Λυκείου παρακολούθησαν την παρουσίαση για την αξία της Εθελοντικής Αιμοδοσίας και ενημερώθηκαν για τις προϋποθέσεις που πρέπει να πληρούνται προκειμένου ένας άνθρωπος να μπορεί να αιμοδοτήσει. Υπέβαλαν ερωτήματα και είχαν την ευκαιρία να λύσουν απορίες με σκοπό να «διαλυθούν» μύθοι και φόβοι γύρω από την ιδέα της προσφοράς αίματος.

# data[].attributes.attachment_caption
οι μαθητές μας στο Ρίμπνικ

# data[].attributes.body
Το σχολείο μας οργάνωσε την μετακίνηση τεσσάρων μαθητών στο Ρίμπνικ της Πολωνίας, στα πλαίσια της προσπάθειας να ενισχύσει την εξωστρέφεια και την ομαλή ένταξη των μαθητών στην κοινωνία. Η μετακίνηση έγινε με την χρηματοδότηση της Ε.Ε. με πρόγραμμα Erasmus+. Οι μαθητές είχαν την ευκαιρία να συναναστραφούν με μαθητές από την Πολωνία και να βιώσουν την έννοια του ευρωπαίου πολίτη. Η μετακίνηση αυτή αποτέλεσε την έναρξη μίας συνεργασίας ανάμεσα στα δύο σχολεία, έτσι ώστε όλοι οι μαθητές να ζήσουν αυτήν την εμπειρία.

# data[].attributes.attachment_caption
επίδειξη πυροσβεστικού οχήματος

# data[].attributes.body
Η 2η Ειδική Μονάδα Αντιμετώπισης Καταστροφών (2η ΕΜΑΚ) Θεσσαλονίκης, επισκέφτηκε το σχολείο μας με σκοπό να δείξει στους μαθητές μας πως μπορεί να προκύψει μία φυσική καταστροφή και πως με συγκεκριμένες ενέργειες μπορεί να τεθεί αυτή υπό έλεγχο. Οι εκπρόσωποι της ομάδας, μίλησαν για την δύναμη της καλής συνεργασίας και των συντονισμένων προσπαθειών. Η έκπληξη που επιφύλαξαν, ήταν η επίδειξή του πυροσβεστικού οχήματος που πάρκαρε μέσα στην αυλή μας. Οι μαθητές είχαν την ευκαιρία να μάθουν με τον καλύτερο τρόπο για την αξία της συνεργασίας.

# data[].attributes.attachment_caption
η ομάδα σε αναμνηστική φωτογραφία 

# data[].attributes.headline
03.04.2024 Παίζουμε μαζί, μαθαίνουμε μαζί.

# data[].attributes.subject
03.04.2024 Παίζουμε μαζί, μαθαίνουμε μαζί.

# data[].attributes.body
Στα πλαίσια του προγράμματος των Special Olympics "Παίζουμε μαζί. Μαθαίνουμε μαζί" υποδεχτήκαμε στο σχολείο μας μαθητές του 12ου ΓΕΛ Θεσσαλονίκης. Ενημερωθήκαμε από την εκπρόσωπο των Special Olympics κυρία Τζένη Παύλου για θέματα άθλησης και στη συνέχεια ομάδες μαθητών από τα δύο σχολεία συνεργάστηκαν σε αθλητικές δράσεις. Τα χαμόγελα των εκπαιδευτικών και κυρίως των μαθητών ήταν το επισφράγισμα μιας υπέροχης ημέρας.

# data[].attributes.attachment_caption
οι νικητές με το βραβείο τους

# data[].attributes.body
Η συνεργασία με το φορέα Kids save lives έφτασε στον διαγωνισμό που πραγματοποιήθηκε στο δημαρχείο του δήμου Πυλαίας Χορτιάτη στο Πανόραμα με τους μαθητές μας να διαγωνίζονται στις δεξιότητες ΚΑΡΠΑ και να κερδίζουν την πρώτη θέση. Η διάκριση αυτή όχι μόνο ενίσχυσε την αυτοπεποίθηση των μαθητών αλλά και εξόπλισε το σχολείο με τον απινιδωτή που δόθηκε σαν έπαθλο.

# data[].attributes.attachment_caption
ξενάγηση στον βοτανικό κήπο

# data[].attributes.body
Το σχολείο μας, στα πλαίσια του προγράμματος "συνεργάζομαι", εγκαινίασε μία νέα συνεργασία με τον ΕΛΓΟ Δήμητρα, με τους μαθητές να ξεναγούνται στους χώρους παραγωγής και διατήρησης φυτογενετικού υλικού, στον βοτανικό κήπο και στις εγκαταστάσεις της Ελληνικής Τράπεζας Γενετικού Υλικού. Υπό την καθοδήγηση των ερευνητών του ινστιτούτου, οι μαθητές συμμετείχαν σε δραστηριότητες, γνωρίζοντας νέα επαγγέλματα και πιθανούς επαγγελματικούς χώρους.

# data[].attributes.attachment_caption
η ομάδα σε δράση

# data[].attributes.headline
18.04.2024 Επίσκεψη 3ου Γυμνασίου Χαριλάου

# data[].attributes.subject
18.04.2024 Επίσκεψη 3ου Γυμνασίου Χαριλάου

# data[].attributes.body
Το 3ο γυμνάσιο Χαριλάου επισκέφτηκε το σχολείο μας και οι μαθητές μας τους υποδέχτηκαν με μία σειρά δράσεων πρώτα στο κλειστό γυμναστήριο Νέου Ρυσίου και μετά στα εργαστήρια Γεωπονίας. Οι μαθητές έπαιξαν ομαδικά παιχνίδια, επιδόθηκαν σε αθλητικές δραστηριότητες και ετοίμασαν τις πασχαλινές τους λαμπάδες. Η συνεργασία ήταν άριστη με τους μαθητές να δημιουργούν σχέσεις και να ανανεώνουν την συνάντησή τους.

# data[].attributes.attachment_caption
συνεργασία έξω από τα σύνορα 

# data[].attributes.headline
22-26.04.2024 Επίσκεψη Πολωνών εκπαιδευτικών στο σχολείο μας.

# data[].attributes.subject
22-26.04.2024 Επίσκεψη Πολωνών εκπαιδευτικών στο σχολείο μας.

# data[].attributes.body
Σε συνέχεια της επίσκεψης των μαθητών μας στο Ριμπνικ της Πολωνίας, εκπαιδευτικοί από το Zespol Szkol φιλοξενήθηκαν στο σχολείο μας για μια εβδομάδα. Μέσα σε αυτό το διάστημα είχαν την ευκαιρία να γνωρίσουν τον τρόπο λειτουργίας του σχολείου παρακολουθώντας την εκπαιδευτική διαδικασία. Η επίσκεψη αυτή επισφράγισε την συνεργασία των δύο σχολείων με τον προγραμματισμό κοινών δράσεων μεταξύ των μαθητών που θα καλλιεργήσουν στους μαθητές μας το αίσθημα του Ευρωπαίου πολίτη.

# data[].attributes.attachment_caption
συμμετέχοντες στην επιμόρφωση

# data[].attributes.headline
17.05.2024 Επιμόρφωση  για την χρήση του απινιδωτή

# data[].attributes.subject
17.05.2024 Επιμόρφωση  για την χρήση του απινιδωτή

# data[].attributes.body
Η χρονιά έκλεισε με τον καλύτερο τρόπο, με την συνεργασία του σχολείου μας με τον φορέα "Kids save lives" να επισφραγίζετε με την εγκατάσταση του απινιδωτή στο σχολείο μας και την εκπαίδευση του προσωπικού και των μαθητών στην χρήση του. Μέσα από το πρόγραμμα "Συνεργάζομαι" το σχολείο μας και κυρίως οι μαθητές μας, ωφελήθηκαν σε πολλαπλά επίπεδα.